মাতৃভূমি। কী আবেগজড়িত একটি নাম ও স্থান! পৃথিবীর স্বর্গ। আর এ রকম স্বর্গ ও আবেগজড়িত স্থান থেকে মাত্র সাত বছর বয়সে যিনি বিতাড়িত হয়েছিলেন তিনি ফিলিস্তিনের জাতীয় কবি মাহমুদ দারবিশ। ফিলিস্তিনের নিপীড়িত মানুষের কণ্ঠস্বর, জাতীয় কবি, অবিসংবাদিত নেতা, রাজনীতিবিদ ও ফিলিস্তিনের স্বাধীনতার ঘোষণাপত্রের লেখক মাহমুদ দারবিশ ১৯৪১ সালের ১৩ মার্চ পশ্চিম প্যালেস্টাইনের আল বিরবা গ্রামে এক মুসলিম পরিবারে জন্মগ্রহণ করেন। তার পিতা ছিলেন সেলিম, একজন ভূমিমালিক। তার মাতা হাওরিয়াহ দারবিশ ছিলেন নিরক্ষর। দুই ভাইয়ের মধ্যে তিনি ছিলেন দ্বিতীয়। তিনি তার দাদার কাছে পড়তে শেখেন। তার অশিতিপর বৃদ্ধা মাতা এখনো জীবিত আছেন।